Sekolah Menengah Kebangsaan Sri Kukup

Sejarah

Sekolah Sri Kukup di tubuhkan pada tahun 1965 ketika itu semua pengurusan dan pentadbirannya menumpang di Sekolah Kebangsaan Sungai Durian, sebab itulah Sekolah Sri Kukup ini dikenali sebagai Sekolah Menengah Sungai Durian.
Pada tahun 1967, mula mendapat bangunan sendiri dan pada tahun 1968 mula
dengan peperiksaan SRP untuk kali yang pertamanya disekolah ini.
Pada tahun 1969, telah dimulakan tingkatan 4. Pengetua pada masa itu ialah En Abdul Majid bin Abd. Shukor beserta AJK PIBG merasakan sekolah itu semakin brkembang dan nama sekolah perlulah disesuaikan selaras dengan perkembangan itu. Oleh itu, mereka telah memohon kepada Jabatan Pelajaran supaya menukar nama dengan nama Sri Kukup, Pihak pendaftar sekolah telah meluluskan pada 23/5/1970. Selepas itu sekolah ini bertukar nama “Sekolah Sri Kukup”, Pontian sehinggalah sekarang.
Mulai 1/3/1994 Sekolah ini telah bertukar daripada taraf gred B ke taraf gred A dengan bilangan gurunya seramai 49 orang dan bilangan kakitangan 10 orang. Bilangan muridnya pula seramai 836 orang. Dalam tahun yang sama juga, sekolah ini telah melaksanakan ‘Kelas Rancangan Khas’. Akibat daripada kekurangan bilik 
darjah menyebabkan persekolahan dua sidang dilaksanakan pada tahun 1998. Pada 1999, sekolah ini menjalankan ‘Program Pendidikan Khas’ dan 'Program Ke Arah Kerjaya’. Sehingga tahun 2000 sekolah ini telah menampung seramai 1264 orang pelajar, 73 orang guru dan 11 kakitangan sokongan. Manakala penghuni asrama pula seramai 93 orang.

Pengasas Sekolah

En.Omar bin Hj. Abdullah adalah seorang Ahli Lembaga Pengarah English School di Pontian, dan aktif dalam soal-soal memajukan masyarakat. Atas kesedaran perlunya masyarakat Kukup di majukan dari segi pendidikan, beliau telah 
mencadangkan supaya ditubuhkan sebuah sekolah menengah dikawasan Kukup.
Beliau bersama En. Razali bin Mohd. Said selaku ketua kampung Sungai Kuali membawa perbincangan ini kepada Jawatankuasa Kampung dan memutuskan untuk menubuhkan sebuah sekolah menengah.
Permohonan dimajukan dan pada peringkat awalnya pelajar-pelajar yang layak kesekolah menengah ditumpangkan di Sekolah Kebangsaan Sungai Durian mulai 1965. Keadaan ini berlarutan hingga tahun 1967. Apabila 
dapat bangunan sendiri, pelajar-pelajar dan pentadbiran berpindah ke bangunan sendiri (SSK) pada 1968, dan mulakan perperiksaan SRP kali pertama pada tahun tersebut.
Asrama Sekolah Sri Kukup mula dibina pada tahun 1982 dan siap pada 1984,untuk menampung pelajar-pelajar yang tinggal jauh dari sekolah. Pada masa itu penghuninya 50 orang sahaja. Tingkat 2 dihuni oleh pelajar-pelajar perempuan sementara tingkat 1 dihuni oleh pelajar-pelajar lelaki.
Sejak 1993, asrama ini telah menempatkan 32 orang pelajar RKA (Rancangan Khas Agama). Pada tahun berikutnya, ia bertambah menjadi 68 orang dan pada tahun 1995 ia ditambah sehingga 106 orang.
Sessi 1996/97 pelajar RKA atau KAA (Kelas Aliran Agama) seramai 103 orang dan pada tahun 1998 keseluruhan pelajar berjumlah 108 orang. Manakala 
tahun 1999 keseluruhan pelajar yang menghuni asrama seramai 104 dan ianya menurun pada tahun 2000 kepada 93 orang.
Pelajar – Pelajar ini kebanyakannya akan meninggalkan asrama dan berpindah ke sekolah lain untuk menyambung pelajaran mereka samada ke sekolah aliran agama atau sekolah teknik dan vokasional.